| AntófitosRango fósil: Carbonífero Superior - recente |
| --- |
| Os antófitos son as plantas con flores. |
| Clasificación científica |
| 

|  |  |
| --- | --- |
| Reino: | Plantae |
| (sen clasif.) | TracheophytaEuphyllophyta |
| División: | Spermatophyta**Anthophyta**Braun in Ascherson 1864,emend. Bessey 1907 |

 |
| Subdivisións |
| * Angiospermae
* Bennettitales †
* Caytoniales †
* Gigantopteridales †
* Glossopteridales †
* Pentoxylales †
* outros clados:
	+ *Archaefructus* †
	+ *Sanmiguelia* †
 |

Os **antófitos**  (do grego άνθος *ánthos*, "flor" e φυτόν *phytón*, "vexetal", "planta") é un grupo taxonómico, ao que algúns autores adxudican a categoría de división, e que outros consideran como un clado, que comprende a todas as especies das chamadas *plantas con flores*.

É o grupo de seres vivos con maior número de especies coñecidas, ao redor de 275.000, as cales teñen unha enorme importancia para o ser humano e para os animais en xeral. A súa característica máis importante é que presentan unha fecundación dupla.

Os antófitos son anxiospermas e, polo tanto, teñen óvulos encerrados en carpelos. A secuencia evolutiva deste grupo é pouco coñecida, pois faltan os primeiros elementos da cadea, ben porque non se fosilizaron, ben porque evolucionaron moi rapidamente. Comprende as dicotiledóneas e as monocotiledóneas.

Nos últimos tempos considerábanse o grupo como un clado que comprendería as anxiospermas —as anxiospermas actualmente existentes— así como as *Gnetales* e o extinto grupo das *Bennettitales*. Pero detallados estudos morfolóxicos e moleculares demostraron que o grupo non é realmente monofilético, e fixéronse propostas de que as homoloxías florais dos *gnetófitos* e as anxiospermas puideran ter evolucionado en paralelo. Grazas a estes estudos é máis fácil conciliar os datos do reloxo molecular, que suxiren que as anxiospermas diverxeron das ximnospermas hai ao redor de 300 millóns de anos.

Algúns estudos máis recentes utilizan a palabra *antófito* para describir un grupo que inclúe as anxiospermas e unha variedade de fósiles (*Glossopteris*, *Pentoxylon*, Bennettitales e *Caytonia*), pero non as *Gnetales*.

Notas
-----

1. ↑  A RAG sanciona de acordo coas normas de adaptación de cultismos de orixe grecolatia, un termo co segundo compoñente *-phyta*, plural neutro do latín científico -*phytum* derivado do grego φυτόν *phytón*, "vexetal", "planta" (os termos neutros do latín científico galeguízanse como masculinos).

Referencias

1. ↑  Definicións no *Dicionario da Real Academia Galega* e no Portal das Palabras para *antófito*.
2. ↑  Crepet, W. L. (2000): "Progress in understanding angiosperm history, success, and relationships: Darwin's abominably "perplexing phenomenon"". *Proceedings of the National Academy of Sciences* **97** (24): 12939) PDF Arquivado 24 de setembro de 2015 en Wayback Machine.
3. ↑  Nam J. *et al. (2003): "Antiquity and Evolution of the MADS-Box Gene Family Controlling Flower Development in Plants* Mol. Biol. Evol. ***20** (9): 1435–1447. Ver en liña*
4. ↑  Soltis, D. E.; Bell, C. D.. Kim, S. e Soltis, P. S. (2008): "Origin and Early Evolution of Angiosperms" *Ann. N.Y. Acad. Sci.* **1133**: 3–25. Resumo"The Year in Evolutionary Biology" Resumo Arquivado 08 de xaneiro de 2009 en Wayback Machine.

Véxase tamén
------------

### Outros artigos

* Anxiospermas
* Dicotiledóneas
* Fanerógamas
* Monocotiledóneas
* Ximnospermas

|  |  |
| --- | --- |
| Control de autoridades | 
* Wd: Q1425109
* MAG: 2780067136

 |

|  |  |
| --- | --- |
| Identificadores taxonómicos | 
* Fossilworks: 214063

 |